Aktrisa Jamila G‘ofurova: 2016-yilda shaxsiy hayotimda o‘zgarish bo‘lishini istayman

Aktrisa Jamila G‘ofurova 2015-yil yakunlari va 2016-yilgi umidlari borasida o‘z fikrlarini bildirib o‘tdi, deya xabar bermoqda “Darakchi” gazetasi.

“2015-yil men uchun yaxshi o‘tdi, lekin juda ham tez o‘tib ketgandek bo‘ldi. Balki ketma-ket filmlarda suratga tushganim uchundir, vaqtning qanday o‘tib ketgani menga sezilmadi”, — dedi aktrisa.
“Nasib etsa, kelasi yilda qizim maktabga ilk qadamni qo‘yadi. Yangi 2016-yil kutilmagan mukofotlarga, mo‘jizalarga boy bo‘lishini, shaxsiy hayotimda ham o‘zgarish sodir bo‘lishini istayman”, — deya qo‘shimcha qildi Jamila G‘ofurova.